परंतु ऐसा प्रतीत होता है कि भारतीय मीडिया $खासकर इस्लाम धर्म के रीति-रिवाजों पर सुनियोजित तरी$के से निशाना साध रहा है। बेहतर होगा कि इस व्यवस्था की अच्छाई या बुराई से निपटने का काम मुस्लिम समाज की ही महिलाओं पर छोड़ दिया जाए। आज की मुस्लिम महिलाएं पर्दा व्यवस्था की बुराईयों,अच्छाईयों तथा उसकी ज़रूरत आदि को स्वयं बेहतर समझती हैं। देश के प्रत्येक समाज को या धर्म के ठेकेदारों को यह चाहिए कि वे दूसरे धर्म अथवा समाज की व्यवस्थाओं में झांकने-ताकने या उसमें टांग अड़ाने के बजाए अपने-अपने समाज की कुरीतियों से निपटने तथा उन्हें दूर करने का प्रयत्न करें। बजाए इसके कि दूसरे धर्म की रीतियों या मान्यताओं पर उंगली उठाकर या उनकी आलोचना कर सियासत की रोटी सेंकने की कोशिश करें।